
Formålet med ydelsen er at medvirke til:
· At familien kan leve et så normalt liv som muligt på trods af og med barnets/den unges nedsatte funktionsevne eller den kroniske/langvarige lidelse.
· At  hindre,  at barnets/den unges  nedsatte funktionsevne   eller  kroniske/langvarige lidelse forværres eller får andre og mere alvorlige følger.
· At tilgodese, at forældre til børn og unge med betydelig og/eller varigt nedsatte fysiske eller psykisk funktionsevne og med indgribende kroniske eller langvarige lidelser     har nogle særlige behov, som kan give merudgifter ved forsørgelsen.
Bestemmelsen giver således hjemmel til at dække de udgifter, som familien ikke ville have haft, hvis barnet/den unge ikke havde haft en nedsat funktionsevne eller en kronisk/langvarig lidelse. Den nødvendige merudgift er således differencen mellem den udgift, forældrene har ved forsørgelsen af det handicappede barn og forsørgelsesudgiften for et ikke-handicappet barn. Der foretages altid en individuel helhedsvurdering ud fra barnets funktionsnedsættelse og behov og familiens samlede situation.

Ankestyrelsen har i C- 92-12 fastslået, at det er den samlede nedsættelse af funktionsevnen, der skal lægges til grund ved vurderingen af, om et barn er omfattet af personkredsen og  forældrene derfor har ret til dækning af merudgifter. Et barn med flere lidelser behøver således ikke være omfattet af målgruppen for hver enkelt lidelse for, at merudgifter ved forsørgelsen af barnet i hjemmet kan dækkes. Det er den samlede funktionsevne, der skal være betydeligt nedsat eller indgribende. Det er dog en forudsætning, at den enkelte  lidelse,  og den  deraf følgende nedsættelse af funktionsevnen, er betydelig og indgribende i barnets hverdag, og at merudgifterne er en konsekvens af den nedsatte funktionsevne, samt at der er tale om nødvendige merudgifter ved forsørgelsen af barnet i hjemmet.

Følgende personer er omfattet af personkredsen:

· Forældremyndighedensindehaver
· Biologiske forældre uden forældremyndighed – også forældre med bopæl uden- for kommunen
· Pårørende, der faktisk forsørger barnet i hjemmet
· Personer med tilladelse efter § 78, der har barnet i privat familiepleje og faktisk forsørger barnet i deres hjem
 
Det gælder derimod ikke:

· Unge under 18 år, der forsørger sig selv
· Plejefamilier, hvor barnet er anbragt og som modtager plejevederlag.

Merudgifter til børn i familiepleje:
For børn anbragte i plejefamilie gælder at der ydes dækning af udgifter, som ellers ville være merudgifter ved forsørgelse efter § 41, som en del af plejeydelsen efter Servicelovens
§ 142.
Plejeforældre kan derfor ikke, som personer der forsørger barnet i hjemmet, klage over udmålingen af merudgiftsydelsen, jf. Servicelovens § 166. Evt. uenigheder skal afklares gennem forhandling mellem kommune som arbejdsgiver og plejefamilien som ansat af kommunen.

Kommunen yder hjælp til nødvendige merudgifter ved forsørgelsen af et barn med betydelig og varigt nedsat funktionsevne eller indgribende kronisk eller langvarig lidelse. Der lægges afgørende vægt på en vurdering af funktionsnedsættelsen, således, at det er graden af denne og ikke den lægelige diagnose, der er afgørende for berettigelsen til ydelsen.
Til brug for denne vurdering er der brug for en konkretiseret beskrivelse af barnets eller den unges funktionsressourcer og begrænsninger, så det sikres, at kompensationen så nøjagtigt som muligt modsvarer begrænsningerne og udnytter ressourcerne.
At lidelsen er indgribende betyder, at den efter sin karakter vil have alvorlige følger i den daglige tilværelse.
At lidelsen er kronisk betyder, at der foreligger en sygdomstilstand, som, fra det tidspunkt den opstår, normalt forventes at vare mindst barnealderen ud. Det karakteriserer lidelsen, at den, hvis den dæmpes med medicin, vil blusse op igen, såfremt behandlingen stoppes.
En langvarig lidelse er ikke nødvendigvis en uhelbredelig lidelse. Der lægges i praksis vægt på, at lidelsen lægeligt skønnes at vare mere end ét år. Der kan dog efter § 41 ydes støtte selv om lidelsen forventes at vare mindre end 1 år, nemlig i tilfælde, hvor familien i en kortere periode er meget tungt belastede. Derfor lægges særlig vægt på hvor betydelig og indgribende på barnets funktion, funktionsnedsættelsen er.

Det fremgår af § 2 i bek. nr. 32 af 21/1-15 om tilskud til pasning af børn med handicap eller langvarig sygdom, at barnet/den unge skal bo hos forældrene eller andre pårørende. Det er således ikke nødvendigvis forældremyndighedens indehaver, der skal forsørge barnet for at opnå støtte efter § 41.
At barnet forsørges i hjemmet betyder, at det skal bo hos forældrene eller andre pårørende.
Et barn forsørges i hjemmet, når:
· Det er midlertidigt indlagt på hospitalet eller lignende
· Det er midlertidigt i aflastning, jf. Servicelovens § 52 stk. 3 nr. 5 eller § 44 jf. § 84 stk. 1.
· Det som led i almindelig skolegang går på kost- eller efterskole, og forældrene fortsat betaler tøj, lommepenge m.v.

Ydelser efter Serviceloven er betinget af lovligt ophold her i landet. Retten til ydelser efter § 41 bevares ved kortvarige ophold/ferie i udlandet jf. Bekendtgørelse om ydelser efter lov om social service under midlertidige ophold i udlandet. Betingelserne for at modtage hjælpen skal være opfyldt inden udlandsopholdet. Desuden skal kommunen kunne holdes orienteret om, at betingelserne for at modtage hjælpen stadig er til stede, jf. retssikkerhedslovens § 11.

Bemærk, at der som udgangspunkt ikke kan ydes hjælp til rejse- og opholdsudgifter til en evt. ledsager.
Ud over den hjælp, der kan bevares under midlertidige ophold i udlandet, kan der i forbindelse med kortvarige ferieophold i udlandet, i særlige tilfælde efter en konkret vurdering, ydes tilskud til dækning af ekstra omkostninger, der er forbundet med opholdet.
Det betyder, at der først og fremmest skal laves en konkret vurdering af hvorvidt, der er tale om:
· Et kortvarigt ferieophold – og
· Et særligt tilfælde

Det er en betingelse, at merudgifterne er en konsekvens af den nedsatte funktionsevne/lidelse, og at udgiften ikke kan dækkes efter andre bestemmelser. Servicelovens § 41 er subsidiær i forhold til anden lovgivning. Det vil sige, at det kun er udgifter eller den del af udgiften, der ikke kan dækkes efter anden lovgivning, som er en merudgift. Med L 27 14/15 er det præciseret, at det er en betingelse, at udgiften ikke kan dækkes efter andre bestemmelser i Serviceloven eller anden lovgivning.
Ofte vil man kunne få dækket den fulde udgift eller dele af udgiften efter anden lovgivning. Herunder kan ses nogle eksempler på udgifter som typisk helt eller delvist dækkes efter anden lovgivning.
Medicin
Der findes en række forskellige tilskud til medicin efter sundhedsloven. Merudgiften til medicin er derfor kun den andel af udgiften, der ikke kan dækkes efter sundhedsloven, dvs. din egenbetaling. Såfremt udgiften afholdes af en privat sygeforsikringsord- ning som f.eks. Sygeforsikringen Danmark, er det kun egenbetalingen, der kan dæk- kes, jf. § 7 i bek. nr. 32 af 21/1-15.
Befordring mellem hjem og skole
Der vil ikke efter serviceloven kunne ydes hjælp til dækning af nødvendige befordringsudgifter til et barn med nedsat funktionsevne til eller fra skole. Ankestyrelsen fastslår i C-116-11 at denne udgift hører til under undervisningssektoren jf. sektoransvarsprincippet. Der henvises til Undervisningsministeriets regler om befordring til og fra skole af syge og invaliderede elever.
Hjælpemidler
Bevilges jf. Servicelovens § 112 – kun i tilfælde af, at hjælpemidlet er til leg og fritid, kan det bevilges jf. § 41. Ansøgninger og hjælpemidler behandles af Myndighedsenheden.
Hjælpemidler i dag- og skoletilbud
Udgifter til hjælpemidler i dag- og skoletilbud hører jf. sektoransvarsprincippet til indenfor den lovgivning hvorunder tilbuddet er etableret.
Behandlingsredskaber
Hvis formålet med det ansøgte derimod er at forbedre funktionsevnen eller forebygge yderligere forværring af funktionsevnen som et alternativ til anden behandling, skal det ansøgte betragtes som et behandlingsredskab. Der kan ikke ydes hjælp til behandlingsredskaber efter servicelovens regler.

Eksempler på merudgifter, der som udgangspunkt ikke dækkes efter Servicelovens § 41

Børneulykkesforsikringer dækkes ikke, da de, jf. Ankestyrelsens principafgørelse 71-10 ikke betragtes som nødvendig merudgift ved forsørgelse af et barn med nedsat funktionsevne.

Computere, iPad og smartphone m.v. anses som et almindeligt forbrugsgode og dermed ikke en nødvendig merudgift, jf. Servicelovens § 41. Særligt tilbehør, der er nødvendigt i forhold til barnets handicap, kan søges som hjælpemiddel i henhold til servicelovens § 112. Hvis computeren skal bruges i forbindelse med skolen, er det skolen, der skal betale udgiften.
Der kan lånes computerspil og lignende på biblioteket eller købes spil på tilsvarende vis som familier med børn uden handicap.

Udgiften til kanylebokse kan ikke betragtes som en merudgift, da det er en driftsudgift som følge af bortskaffelse af brugte kanyler.

Andre artikler som spritservietter og insulinpenne betragtes som hjælpemidler og skal søges godtgjort, jf. Servicelovens § 112. Spritservietter kan også i særlige tilfælde betragtes som en del af behandlingen (ved afspritning af stikkeområdet ved pumpebehandling) og er dermed en udgift efter Sundhedsloven.

Udgiften til kontingent til handicapforening betragtes ikke som nødvendige merudgifter, da udgiften ikke er nødvendig for at få dagligdagen til at fungere jf. Ankestyrelsens principafgørelse nr. 77-11.

Der kan ikke ydes udgifter til behandling, herunder psykologisk behandling, i henhold til Servicelovens § 41. Vurderingen foretages, jf. Servicelovens § 11 og § 52, såfremt behovet ikke imødekommes af andre bestemmelser, herunder eksempelvis Sundhedsloven via egen læge, Aktivloven eller via de forskellige handicapforeninger.

Der kan som udgangspunkt ikke bevilges særligt legetøj som en merudgift, idet det må antages, at der er andre udgifter, forældrene i givet fald ikke har – eksempelvis udgifter til fritidsaktiviteter eller almindeligt legetøj.
 
Merudgifter, der opstår i forbindelse med uddannelse, ydes efter Undervisningsministeriets regler.

Der kan som udgangspunkt ikke bevilges visualiseringsprogrammer, herunder Boardmakerprogrammer.

Der kan ikke medtages et anslået fast beløb til ødelæggelser og slitage i de årlige merudgifter.
Hvis der rent undtagelsesvis ydes hjælp til dette, skal det ske efter en individuel konkret vurdering af arten og omfanget af såvel barnets lidelse, som de konkrete ødelæggelser/udgifter sammenholdt med de udgifter, forældre normalt forventes at få. Endvidere skal det vurderes, om ødelæggelserne kan undgås ved en pædagogisk ind- sats eller anden indretning af barnets omgivelser. Udgiften og den konkrete funktion af det ødelagte/slidte skal have en tæt sammenhæng med barnets funktionsnedsættelse. Udgifterne til ødelagt indbo skal godtgøres i det omfang, de overstiger de udgifter en familie almindeligvis har hertil, hvis udgifterne ikke kan undgås ved pædagogiske tiltag og indretning af barnets omgivelser.

De forventede merudgifter skal sandsynliggørelse og ikke nødvendigvis dokumenteres.
Ved første ansøgning om merudgifter eller ved ansøgning om nye merudgifter udfylder ansøger et ansøgningsskema om merudgiftsydelse. Skemaet findes på www.borger.dk. Med udgangspunkt i skemaet og/eller sammen med ansøger laves et overslag over omfanget af de behov, som barnet efter al sandsynlighed vil få i det kommende år, og hvad det medfører af merudgifter (den sandsynliggjorte merudgift).
Ved det kommende år forstås 12 på hinanden følgende måneder, jf. Ankestyrelsens principafgørelse C-99-13. De samlede merudgifter skal overstige det af ministeriets til en hver tid fastsatte minimumssats.

Er der flere børn i familien med funktionsnedsættelse, er det de samlede merudgifter til børnene, der lægges til grund for udmålingen. Hvis betingelserne er opfyldt, udbetales merudgiftsydelsen fra ansøgningstidspunktet. Ydelsen udbetales månedsvis forud og kan være en kontantydelse til forsørgeren, der efterfølgende selv administrerer ydelsen eller en betaling til en leverandør med baggrund i en regning. Der er tale om en løbende ydelse, der alene kan ændres eller ophøre ved at der træffes en ny afgørelse.

Beregning af merudgiftsydelsen
Ydelsen fastsættes ud fra de skønnede årlige merudgifter omregnet til en månedlig merudgift. Denne afrundes til nærmeste kronebeløb, der er deleligt med 100. Hvis kommunen afregner merudgifter direkte med leverandør, kommer denne ikke til udbetaling sammen med den månedlige ydelse.
Hvis der undervejs opstår en uforudset enkeltudgift, som ikke var medtaget i beregningen, kan der ydes hjælp hertil. Ydelse af en enkeltstående udgift kræver, at der i forvejen er ret til dækning af merudgifter. Enkeltstående udgifter, der er uforudsete, kan således bevilges, hvis det samlede ud- giftsniveau af sandsynliggjorte udgifter overstiger minimumsbeløbet for en løbende periode på 12 måneder.

Der skal løbende ske en opfølgning på de udbetalte merudgifter for at sikre at støtten fortsat opfyl- der sit formål og undersøge, om der kan være behov for at yde andre former for hjælp. Opfølgningen skal ske i samarbejde med familien.
Opfølgningen fastsættes til senest et år efter det tidspunkt, hvor udmålingen af hjælpen senest blev revideret. Hvis der er behov for det, kan kommunen når som helst omregne ydelsen, f.eks. hvis behovet bortfalder eller ændres.
Man kan som forældre ikke kræve, at der følges op på merudgifternes størrelse, før der er forløbet et år regnet fra den seneste fastsættelse.

Såfremt kommunen herefter finder grundlag for en forhøjelse af merudgiftsydelsen, skal ændringen ske med tilbagevirkende kraft til det tidspunkt, hvor stigningen i de sandsynliggjorte merudgifter fandt sted. Hvis der er tale om, at merudgifterne skal sættes ned, vil kommunen ikke kunne kræve tilbagebetaling til det tidspunkt, hvor faldet i merudgifterne blev konstateret, jf. § 6, stk. 3 i bekendtgørelsen.

	Målgruppe
	Forældre til børn med betydelige og/eller varige funktionsnedsættelser

	Indhold

	Der kan ydes økonomisk støtte til:
· Ansættelse af afløsning i hjemmet ud over hvad en familie almindeligvis ville anvende barnepige til, set i forhold til barnets alder og grad af funktionsnedsættelse
· Ansættelse af specialiseret afløsning, fordi barnet/den unges funktionsnedsættelse er af en sådan karakter, at en almindelig afløsning ikke kan anvendes. Der ydes tilskud til merudgiften set i forhold til barnets alder og grad af funktionsnedsættelse
· Formålstjente aktiviteter udenfor hjemmet

	Målgruppe/tildelingskriterier

	Forældre til børn med en betydelig og/eller varig funktionsnedsættelse

	Omfang/varighed
	Omfang og varighed vurderes efter en konkret og individuel vurdering af barnet/den unges rådgiver i samarbejde med forældrene. Der er tale om løbende udbetalinger, og de kan kun ændres eller stoppes ved ny afgørelse. Der skal ske opfølgning mindst en gang årligt.

	Tildeling
	Ved konkret ansøgning via borger.dk.
For forældre, der finder det vanskeligt at søge via borger.dk kan ansøgningen ske hos barnets/den unges rådgiver.
Oplysninger om børnefamiliers almindelige forbrug af børnepasning anvendes, når det skal vurderes, om behovet for aflastning og pasning efter Servicelovens § 41 er en direkte følge af barnets funktionsnedsættelse.
· Op til 11 år: Det må forventes, at børn op til 11 år almindeligvis ikke kan være alene hjemme. Aldersgrænsen er fastsat ud fra den alder børn har, når de afslutter 4. klasse, og således ikke længere er omfattede af aldersgruppen for børn i SFO.
· 11 – 13 år: Det må forventes, at børn fra 11 år almindeligvis kan være alene hjemme i dagtimerne  i  et  vist omfang, mens  det må forventes, at børn i denne aldersgruppe fortsat ikke kan være alene i aften-/nattetimerne.
· 14 år og derover: Det må forventes, at børn fra 14 år i et vist omfang kan være alene hjemme i aften-/nattetimerne. Det må også forventes, at børn fra omkring 14-årsalderen normalt kan være alene hjemme med en mindre søskende.

	Levering af ydelsen
	Familien finder selv den person, der skal udføre opgaven. Ved specialiseret barnepige er kommunen behjælpelig med at finde den rette til opgaven.

	Andet
	Kommunen administrerer ansættelse, herunder indhenter børneattest ved børn i alderen 0-15 år og straffeattest ved unge over 15 år og udbetaling af løn. Der aflønnes med løntrin 11. Der ydes efter en konkret individuel vurdering dækning af udgifter til formålstjente aktiviteter. Der ydes kun dækning af formålstjent kørsel med statens laveste takst.

	Formål

	Forældre til børn med betydelige og/eller varige funktionsnedsættelser

	Indhold



	1. Dækning af merudgifter til befordring af barnet/den unge til behandling, kontroller og til fritidsaktiviteter hvor forældre er samboende
2. Dækning af merudgifter til befordring af barnet/den unge til  behandling, kontroller og til fritidsaktiviteter hvor forældre ikke er samboende.
3. Dækning af udgifter til kørsel i forbindelse med vederlagsfri fysio- og rideterapi.

	Målgruppe/tildelingskriterier

	Målgruppen kendetegnes ved børn og unge med betydelige og varige funktionsnedsættelser

	Omfang/varighed
	Vurderingen af omfang og varighed sker med udgangspunkt i en konkret og individuel vurdering ved rådgiver i samarbejde med forældrene og med udgangspunkt i familiens samlede situation. Der er tale om løbende udbetalinger og kan kun ændres eller stoppe ved ny afgørelse. Der skal ske opfølgning mindst en gang årligt.

	Tildeling

	Ved konkret ansøgning via borger.dk.
For forældre, der finder det vanskeligt at søge via borger.dk kan ansøgningen ske hos barnets/den unges rådgiver.
1. Som udgangspunkt skal forældre selv forestå befordring af eget barn. Der kan søges om dækning af udgifter til befordring, forudsat, at barnet er omfattet af målgruppen for servicelovens § 41.
Kørsel mellem hjem og behandlinger/kontroller i sygehusregi skal som udgangspunkt dækkes efter reglerne om patientbefordring i henhold til sundhedslovens § 171. Hvis afstanden mellem hjem og behandlingssted er under 50 km. hver vej eller hvis de samlede udgifter for befordringen er under 60 kr. kan der søges om dækning af udgiften som merudgift ved forsørgelse af barnet set i forhold til barnets alder og grad af funktionsnedsættelse.
Kørsel til og fra fritidsaktiviteter sker efter en individuel og konkret vurdering og med udgangspunkt i barnets alder og grad af funktionsnedsættelse.
For alle tilfælde gælder, at der ved kørsel i egen bil ydes en godtgørelse svarende til statens laveste takst. Hvis det ikke er muligt for forældre selv at befordre barnet kan der efter en individuel konkret vurdering ydes tilskud til kørsel i taxa.
2. Hvis forældrene ikke er samboende kan der til samværsforældren, efter en individuel og konkret vurdering, ydes dækning af merudgifter til kørsel til behandling og kontroller ved sygehus. De samme kriterier som ved tilfælde 1 vil ligge til grund for vurderingen.
Da forældres valg/vilkår i forbindelse med skilsmisse ikke er en direkte følge af barnets funktionsnedsættelse vil befordring mellem samværsforældrens bolig og skole/SFO ikke anses som en merudgift ved forsørgelse af barnet i hjemmet.
For alle tilfælde gælder, at der ved kørsel i egen bil ydes en godtgørelse svarende til statens laveste takst. Hvis det ikke er muligt for forældre selv at befordre barnet, kan der efter en individuel konkret vurdering ydes tilskud til kørsel i taxa.
3. Der ydes fuld dækning af befordring til og fra vederlagsfri fysio- og rideterapi. Hvis forældre kører selv, ydes dækning svarende til statens laveste takst.
Hvis det ikke er muligt for forældre selv at befordre barnet kan der efter en individuel konkret vurdering ydes tilskud til kørsel i taxa.

	Levering af ydelsen
	Forældrene eller evt. taxa.

	Formål
	Forældre til børn med betydelige og/eller varige funktionsnedsættelser

	Indhold






	Der kan dækkes merudgifter i forbindelse med driften af handicapbil. Det lægges til grund for vurderingen, om bilen erstatter en anden bil eller alene er anskaffet som følge af barnets funktionsnedsættelse. Det forudsættes, at den anskaffede bil er dyrere i drift end den bil, den erstatter.
Der kan dækkes merudgifter til:
1. Forsikringer
2. Service og reparationer
3. Kørsel i bilen

	Målgruppe / tildelingskriterier

	Forældre til børn og unge med betydelige og varige funktionsnedsættelser.

	Omfang/varighed


	Vurderingen af omfang og varighed sker med udgangspunkt i en konkret og individuel vurdering ved rådgiver i samarbejde med forældrene og med udgangspunkt i familiens samlede situation. Der er tale om løbende udbetalinger og kan kun ændres eller stoppe ved ny afgørelse. Der skal ske opfølgning mindst en gang årligt.

	Tildeling

	Ved konkret ansøgning via borger.dk.
For forældre, der finder det vanskeligt at søge via borger.dk kan ansøgningen ske hos barnets/den unges rådgiver.
1. Forsikringer: Hvis bilen erstatter en anden bil dækkes forsikringer med 50 %. Hvis bilen ikke erstatter en anden bil dækkes de fulde udgifter til forsikringer.
2. Service og reparationer: Hvis bilen erstatter en anden bil dækkes service og reparationer med 50 %. Hvis bilen ikke erstatter en anden bil dækkes de fulde udgifter til service og reparationer.
· Kørsel i bilen: Hvis bilen erstatter en anden bil vil al kørsel i bilen blive vurderet konkret. Hvis bilen alene er anskaffet grundet barnets funktionsnedsættelse, vil al kørsel, hvor barnet er med i bilen, blive dækket. I begge tilfælde dækkes kørsel med statens laveste takst.
Til grund for vurderingen vil ligge barnets alder set i forhold til andre børn i samme alder og familiens samlede situation.
Der kan efter en individuel konkret vurdering ydes dækning af:
- kørsel til og fra venner
- kørsel til og fra familie
- kørsel til og fra fritidsaktiviteter
- kørsel til og fra aktiviteter med venner fx biografture
- kørsel til og fra fritidstilbud, der ikke dækkes efter andre bestemmelser
- anden kørsel, der efter en individuel konkret vurdering må anses som nødvendig kørsel med barnet, set ud fra familiens samlede situation

Almindeligvis vil børn:
· I alderen 0 – 6 år blive kørt af deres forældre. Derfor ydes ikke dækning af kørsel af børn i denne aldersgruppe forudsat, at bilen erstatter en anden bil
· I alderen 7 – 10 år vil børn blive kørt af forældrene, hvis afstanden er mere end 2 km.
· I alderen 11-13 år vil børn blive kørt, hvis afstanden er mere end 5 km.
· I alderen 14 – 18 år vil børn blive kørt, hvis afstanden er mere end 8 km

	Formålet er at kunne tilbyde børn i skolealderen med betydelige og varige funktionsnedsættelse deltagelse i særligt tilrettelagt dagtilbud

	Indhold
	· Dækning af merudgifterne ved forældrebetalingen af tilbuddet
· Kørsel til og fra hjemmet til det særligt tilrettelagte dagtilbud

	Målgruppe / tildelingskriterier

	Forældre til børn i skolealderen med betydelige og varige funktionsnedsættelser

	Omfang/varighed
	Almindeligvis et par gange om ugen efter skoletid på skoledage. Der bevilges for et skoleår ad gangen.

	Tildeling

	Ved konkret ansøgning via borger.dk.
For forældre, der finder det vanskeligt at søge via borger.dk kan ansøgningen ske hos barnets/den unges rådgiver.

	Levering af ydelsen
	Særlige klubtilbud oprettede i forbindelse med SFO tilbud på specialskoler i Ringsted Kommune

	Såfremt det er nødvendigt pga. funktionsnedsættelsen, at et barn, når det starter i 5. klasse eller senere, har behov for pasning i kommunalt fritidstilbud, kan egenbetalingen bevilges som en merudgift.

	Indhold
	Dækning af forældrebetalingen af tilbuddet

	Målgruppe / tildelingskriterier

	Forældre til børn i skolealderen med betydelige og varige funktionsnedsættelser.

	Omfang/varighed
	Der bevilges for et skoleår ad gangen.

	Tildeling

	Ved konkret ansøgning via borger.dk.
For forældre, der finder det vanskeligt at søge via borger.dk kan ansøgningen ske hos barnets/den unges rådgiver.

Forældrebetalingen kan dækkes som en merudgift, såfremt det med baggrund i barnets funktionsnedsættelse er nødvendigt, at barnet fortsat passes fra 5. klasse. Evt. økonomisk eller socialpædagogisk friplads, samt evt. søskenderabat fratrækkes udbetalingen.

	Levering af ydelsen
	Skolens SFO

	Tilbyde forældre med et barn med betydelige og varige funktionsnedsættelser korte vejledningsforløb med henblik på at forstå betydningen af barnets funktionsnedsættelse, jfr. servicelovens § 11, stk. 7.

	Indhold
	Kurser eller konsulentbistand ved private aktører

	Målgruppe / tildelingskriterier

	Forældre til børn og unge med betydelige og varige funktionsnedsættelser.

	Omfang/varighed

	Kurser og konsulentbistand ved privat aktør er af kortere varighed. Dvs. kurser på 1-3 dage eller konsulentbistand en gang om ugen i max. 5 uger. 

	Tildeling

	Ved konkret ansøgning via borger.dk.
For forældre, der finder det vanskeligt at søge via borger.dk kan ansøgningen ske hos barnets/den unges rådgiver.

Som udgangspunkt anses kurser og anden konsulentbistand ved private aktører ikke som en merudgift ved forsørgelsen af barnet i hjemmet.
Der kan efter en konkret og individuel vurdering bevilges kurser og konsulentbistand ved private aktører når det må anses at familien har brug for særlig støtte, der ikke kan gives efter andre bestemmelser såsom servicelovens § 11.3, § 11.7 eller § 52.3.3 og det ikke er muligt for kommunens leverandører at yde støtten.

	Levering af ydelsen
	Eksterne leverandører

	Formålet er at tilbyde forældre til børn og unge med betydelige og varige funktionsnedsættelser dækning af merudgifter i forbindelse med lægefagligt vurderet særlig kost og/eller diætpræparater. 

	Indhold
	Dækning af merudgifter til særlig kost og/eller diætpræparater

	Målgruppe / tildelingskriterier

	Forældre til børn med betydelige og varige funktionsnedsættelser

	Omfang/varighed
	Omfang og varighed vurderes efter en konkret og individuel vurdering. Der er tale om løbende udbetalinger og kan kun ændres eller stoppe ved ny afgørelse. Der skal ske opfølgning mindst en gang årligt.

	Tildeling

	Ved konkret ansøgning via borger.dk.
For forældre, der finder det vanskeligt at søge via borger.dk kan ansøgningen ske hos barnets/den unges rådgiver.

Kost og diætpræparater
Der kan ydes tilskud til merudgifter til diætkost/sondemad under forudsætning af, at behovet er tilstrækkeligt dokumenteret og lægefagligt vurderet.
Hvis barnet ernæres udelukkende på sondemad udgør forældres egenbetaling pr. dag 50,00 kr. jf. KL´s takster.
 
Diabetes
Der kan bevilges nødvendige merudgifter, når det er lægefagligt vurderet at barnet lider af diabetes.
De nødvendige oplysninger, der ligger til grund for afgørelsen, indhentes hos læge, speciallæge eller sygehus.

Følgende kan indgå i beregningen af merudgifternes størrelse:
· Diætkost. Merudgiften beregnes ved at sammenligne den anbefalede diætkost med den danske gennemsnitskost
· Ekstraordinært stort forbrug af juice og druesukker efter en konkret og individuel vurdering – se yderligere nedenfor
· Druesukker
· Locoid creme
· Emlaplaster
· Glucagonpen
· Tegaderm
· Merudgifter til medicin fratrukket evt. tilskud fra Sygesikringen Danmark.

Energiberiget kost og drikke
Der kan ydes hjælp til småt spisende børn eller børn der ikke får tilstrækkeligt variret kost pga. en funktionsnedsættelse. Behovet skal være lægefagligt vurderet.

Fødevareallergi
Det beror på en individuel, konkret vurdering af, hvor indgribende lidelsen er for det enkelte barn for, at det kan vurderes om barnet er omfattet af målgruppen for merudgifter jf. Servicelovens § 41.

Merudgifter til spædbørn, der er disponeret for allergi
Sundhedsstyrelsen anbefaler, at børn, der er disponeret for allergi ammes. Det er derfor alene, når amningen ikke er mulig, at der kan være behov for at få dækket merudgifter til højt hydrolyseret modermælkserstatning (HH MME). Sundhedsstyrel- sen anbefaler, at der som udgangspunkt ydes merudgifter til højt hydrolyseret modermælkserstatning i barnets første 4 levemåneder.

Til spædbørn, der ikke kan tåle mælk, kan der f.eks. ydes hjælp til merudgifter til erstatningspræparater.
Sygesikringen giver tilskud til højt hydrolyserende modermælkserstatningspræparater.
Det forudsætter, at lægen udskriver en såkaldt ”grøn recept”, som giver 60 % i tilskud. Denne lovgivning går forud for Servicelovens § 41. Merudgiften udgør således de sidste 40 % af modermælkserstatningen.

Modermælkserstatning til børn over 1 år med diagnosticeret mælkeallergi
Til små børn, der ikke kan tåle mælk, kan der f.eks. ydes hjælp til merudgifter til hydrolyseret modermælkserstatning. Det anbefales som minimum frem til 3 års alderen og gerne længere, svarende til den mænge mælk børn uden mælkeallergi skal have.

Kræsekost
Der kan ydes hjælp til kræsekost til børn og unge med konstateret cancer, hvor behandlingen påvirker lysten til mad. Behovet skal være lægefagligt vurderet.

Cøliaki – glutenallergi
Det beror på en individuel, konkret vurdering af, hvor indgribende lidelsen cøliaki er for det enkelte barn om barnet er omfattet af målgruppen for merudgifter jf. Servicelovens § 41.

Laktoseintolerance
Det beror på en individuel, konkret vurdering af, hvor indgribende lidelsen cøliaki er for det enkelte barn om barnet er omfattet af målgruppen for merudgifter jf. Servicelovens § 41.

Sondemad
Der kan ydes hjælp til børn, der ernæres helt eller delvist med sondemad. Der modregnes en forholdsmæssig egenbetaling. Hvis barnet ernæres udelukkende på sondemad udgør forældres egenbetaling kost pr. dag på 50,00 kr. jf. KL´s takster.

Føllings sygdom
Udgifterne til særlige diætpræparater til børn med phenylketonuri (PKU/Føllings sygdom) afholdes af Kennedy Instituttet. Præparaterne rekvireres direkte hos Instituttet, bortset fra præparatet Aminogran, der distribueres via apotekerne.

Særlige diætpræparater
Udgifterne til særlige diætpræparater, som fremstilles på sygehuset, og som pågældende skal indtage som led i en sygehusbehandling, afholdes af sygehusvæsenet.

	Formålet er at tilbyde forældre til børn og unge med betydelige og varige funktionsnedsættelser dækning af merudgifter til medicin i forbindelse med lægefagligt vurderet behandling.

	Indhold
	Dækning af merudgifter til forældre til børn med betydelige og varige funktionsnedsættelser, der er i lægeordineret medicinsk behandling

	Målgruppe/tildelingskriterier
	Forældre til børn med betydelig og varige funktionsnedsættelser

	Omfang/varighed

	Omfang og varighed vurderes efter en konkret og individuel vurdering. Der er tale om løbende udbetalinger og kan kun ændres eller stoppe ved ny afgørelse. Der skal ske opfølgning mindst en gang årligt.

	Tildeling

	Ved konkret ansøgning via borger.dk.
For forældre, der finder det vanskeligt at søge via borger.dk kan ansøgningen ske hos barnets/den unges rådgiver.

Der ydes dækning af merudgifter til medicin fratrukket tilskud fra Sygeforsikring Danmark. Behovet for medicinen skal være lægefagligt vurderet.

Nogle lægemidler indeholder det samme lægemiddelstof, men har forskellige tilsætningsstoffer. Disse lægemidler kaldes synonyme og danner en tilskudsgruppe. Hvis den medicin, der er udstedt recept til, indgår i en tilskudsgruppe, gives kun tilskud til dækning af merudgifter til den billigste medicin i gruppen.
Hvis der bruges et af de dyrere præparater i en tilskudsgruppe, skal forældrene selv betale hele forskellen mellem prisen på den billigste og den dyrere medicin med mindre, der er givet bevilling på forhøjet tilskud.
Forhøjet tilskud
Forhøjet tilskud ansøges af barnets eller den unges læge hos Sundhedsstyrelsen. For at få tilskud skal der eksempelvis være tale om:
· Allergi overfor tilsætningsstoffer i den billigste medicin
· Bivirkninger ved brug af den billigste medicin

Der ydes ikke dækning af udgifter til ikke-lægeordineret kosttilskud eller naturmedicin.

	Levering af ydelsen
	Apoteker og andre leverandører

	Formålet er at tilbyde forældre til børn og unge med betydelige og varige funktionsnedsættelser dækning af merudgifter til plejeartikler og personlig hygiejne.

	Indhold

	Dækning af merudgifter til forældre til børn med betydelige og varige funktionsnedsættelser.

	Målgruppe / tildelingskriterier
	Forældre til børn med betydelig og varige funktionsnedsættelser, der grundet barnets funktionsnedsættelse har øgede udgifter til plejeartikler og andet til barnets personlige pleje.

	Omfang/varighed



	Omfang og varighed vurderes efter en konkret og individuel vurdering ved barnet/den unges rådgiver. Der er tale om løbende udbetalinger og kan kun ændres eller stoppe eller ændres ved at der træffes en ny afgørelse. Der skal ske opfølgning mindst en gang årligt.

	Tildeling

	Ved konkret ansøgning via borger.dk.
For forældre, der finder det vanskeligt at søge via borger.dk kan ansøgningen ske hos barnets/den unges rådgiver.

I forbindelse med pleje af et barn eller ung med en fysisk eller psykisk funktionsnedsættelse eller indgribende lidelse  kan være   merudgifter   til   forskellige  plejeartikler.
Plejeartikler kan være:
· Gummihandsker
· Særlig sæbe fx hvis barnet bruger ble ud over almindelig blealder

	Leverandør
	Apoteker og andre leverandører

	Formålet er at tilbyde forældre til børn og unge med betydelige og varige funktionsnedsættelser dækning af merudgifter til rengøring.

	Indhold

	Dækning af merudgifter til rengøring i hjemmet til forældre til børn med betydelige og varige funktionsnedsættelser.

	Målgruppe / tildelingskriterier


	Forældre til børn med betydelig og varige funktionsnedsættelser, der grundet barnets funktionsnedsættelse har øgede udgifter til rengøring.

	Omfang/varighed
	Omfang og varighed vurderes efter en konkret og individuel vurdering ved barnet/den unges rådgiver. Der er tale om løbende udbetalinger og kan kun ændres eller stoppe eller ændres ved at der træffes en ny afgørelse. Der skal ske opfølgning mindst en gang årligt.

	Tildeling
	Ved konkret ansøgning via borger.dk.
For forældre, der finder det vanskeligt at søge via borger.dk kan ansøgningen ske hos barnets/den unges rådgiver.

Som udgangspunkt kan der ikke ydes dækning af merudgifter til rengøring som en del af aflastningen til familien.

I særlige tilfælde, såfremt der er ekstra behov for rengøring, som en nødvendig følge af barnets funktionsnedsættelse/lidelse og barnets funktionsnedsættelse vil blive forværret, hvis ikke der gøres ekstra rent, kan der ydes dækning af merudgifter til rengøring. Det skal være lægefagligt vurderet at der er ekstra behov for rengøring.

Der vil som hovedregel kunne ydes timebetaling svarende til taksten i et autoriseret rengøringsfirma.

	Leverandør
	Autoriserede rengøringsfirmaer

	Formålet er at tilbyde forældre til børn og unge med betydelige og varige funktionsnedsættelser dækning af merudgifter ved barnets indlæggelse på sygehus.

	Indhold
	Hvis et barn eller en ung indlægges på sygehus på grund af den nedsatte funktionsevne/indgribende lidelse, kan der ydes hjælp til dækning af nødvendige merudgifter i forbindelse med indlæggelsen.

	Målgruppe / tildelingskriterier

	Forældre til børn med betydelig og varige funktionsnedsættelser, der grundet barnets funktionsnedsættelse er indlagte på sygehus.

	Omfang/varighed

	Omfang og varighed vurderes efter en konkret og individuel vurdering ved barnet/den unges rådgiver. Omfanget er almindeligvis udgifter i forbindelse med indlæggelse i en kortere afgrænset periode.

	Tildeling


	Ved konkret ansøgning via borger.dk.
For forældre, der finder det vanskeligt at søge via borger.dk kan ansøgningen ske hos barnets/den unges rådgiver.

Der kan dækkes merudgifter til:
· Kost og logi til en eller begge forældre hvis sygehuset ikke stiller dette til rådighed. Almindelige udgifter til kost vil blive modregnet i ydelsen. Det skal være lægefagligt vurderet, at begge forældres tilstedeværelse er nødvendig.
· Parkeringsafgifter
· Kørsel til og fra sygehuset, der ikke dækkes efter andre bestemmelser

	Formålet er at tilbyde forældre til børn og unge med betydelige og varige funktionsnedsættelser dækning af merudgifter til ekstra vask som følge af funktionsnedsættelsen.

	Indhold


	Der kan ydes dækning af merudgifter
· Øget elforbrug
· Øget brug af vaskepulver

	Målgruppe / tildelingskriterier
	Forældre til børn med betydelig og varige funktionsnedsættelser, der grundet barnets funktionsnedsættelse har øgede udgifter til vask.

	Omfang/varighed



	Omfang og varighed vurderes efter en konkret og individuel vurdering ved barnet/den unges rådgiver. Der er tale om løbende udbetalinger og kan kun ændres eller stoppe eller ændres ved at der træffes en ny afgørelse. Der skal ske opfølgning mindst en gang årligt.

	Tildeling
	Ved konkret ansøgning via borger.dk.
For forældre, der finder det vanskeligt at søge via borger.dk kan ansøgningen ske hos barnets/den unges rådgiver.

Som udgangspunkt følges Forbrugerrådets anbefaling om hele året at tørre tøj udendørs, hvorfor tørretumbling af tøj ikke betragtes som en nødvendig merudgift.

Oplysningerne om børnefamiliers normalforbrug af vask og tørring anvendes i forbindelse med vurderingen af, om der er tale om merudgifter og omfanget af en eventuel merudgift.
Til grund lægges at normal vask udgør 2,2 vaske pr. person pr. uge.
Driftsudgifter pr. vask (el, vand og vaskemidler) er ifølge BOLIUS, Boligejernes Videnscenter, beregnet til 4,63 kr. pr. vask. Ekstra slid på vaskemaskinen beregnes med en afskrivningsperioden på 3 år i modsætning til normalt 7 år. Merudgiften ved slid udgør 6.000/3 – 6.000/7: 365:2 = 1,57 kr. Dvs. at merudgifterne pr. ekstra vask udgør i alt 6,2 kr. pr vask. Som udgangspunkt påregnes 2 ekstra vaske om ugen. Dvs. at merudgiften i alt pr. uge er 12,4 kr. eller afrundet 53,50 kr. om mdr.

